แซนแอนโทนีโอ

แซนแอนโทนีโอ (อังกฤษ: San Antonio, SAN an-TOH-nee-oh) คือเมืองหนึ่งในรัฐเท็กซัส ประเทศสหรัฐอเมริกา เป็นเมืองที่มีประชากรมากเป็นอันดับสองของรัฐ รองลงมาจากฮิวสตัน เป็นเมืองที่มีประชากรมากเป็นอันดับ 7 ของประเทศ และมีเปอร์เซ็นต์การเจริญเติบโตเป็นอันดับที่ 4 ของประเทศ ในปี พ.ศ. 2543 - พ.ศ. 2549 ตั้งอยู่ทางทิศใต้ เปรียบเสมือนประตูสู่ภูมิภาคตะวันตกเฉียงใต้ของประเทศ ชื่อเมืองมาจากชื่อของเซนต์แอนโทนีแห่งปาดัว นักบุญโรมันคาทอลิกชาวโปรตุเกส ภูมิอากาศ แซนแอนโทนีโออยู่ในช่วงรอยต่อระหว่างภูมิอากาศแบบอบอุ่นชื้นกึ่งเขตร้อนและภูมิอากาศแบบกึ่งแห้งแล้ง ฤดูร้อนมีอากาศร้อนถึงร้อนจัดและชื้น อุณหภูมิสูงสุดเฉลี่ย 34-36 องศาเซลเซียส ต่ำสุดเฉลี่ย 22-24 องศาเซลเซียส ส่วนฤดูหนาวมีอากาศอบอุ่นไม่หนาวจัด อุณหภูมิสูงสุดเฉลี่ย 17-19 องศาเซลเซียส ต่ำสุดเฉลี่ย 5-7 องศาเซลเซียส ฝนมักตกชุกในช่วงปลายฤดูใบไม้ผลิและช่วงต้นฤดูใบไม้ร่วง แซนแอนโทนีโอเป็นหนึ่งในเมืองที่ได้รับผลกระทบอย่างหนักจากอุทกภัยครั้งใหญ่ในรัฐเท็กซัสเมื่อเดือนตุลาคม พ.ศ. 2541 อันเนื่องมาจากฝนตกหนัก ซึ่งมูลค่าความเสียหายจากเหตุอุทกภัยครั้งนี้สูงถึง 750 ล้านดอลลาร์สหรัฐ แซนแอนโทนีโอมีปริมาณฝนเฉลี่ยมากกว่า 800 มิลลิเมตรต่อปี โดยมีฝนตกเฉลี่ย 81 วันต่อปี และมีแสงแดดรวมทั้งปีเฉลี่ยมากกว่า 2,600 ชั่วโมง อ้างอิง อ่านเพิ่ม Rodriguez, Ismael Jr. (August 2021). "We Wanted to Make it Attractive for all Veterans". VFW Magazine. Vol. 108 no. 10. Kansas City, Mo.: Veterans of Foreign Wars of the United States. pp. 30–32. ISSN 0161-8598. A VFW Post in Texas grew its membership by welcoming younger veterans. Among several projects, Post members pioneered VFW's first-ever state-of-the-art esports cybercafé. แหล่งข้อมูลอื่น City of San Antonio Visit San Antonio San Antonio Missions: Spanish Influence in Texas, a National Park Service Teaching with Historic Places (TwHP) lesson plan City of San Antonio Mayor/City Council